
DROBNJACI 











Drobnjaci su vrlo staro i organizovano pleme, po mnogo čemu karakteristično - vječiti slobodari i 
ratnici, učesnici u svim bitkama, bojevima i ratovima za slobodu i oslobođenje. 


Granice su mu na istoku Šaranci i Gornja Morača, na jugu Nikšićko polje i Župa, na zapadu Piva i na sjeveru Rijeka 
Tara. Planina Ivica dijeli Drobnjak na dva morfološki različita dijela: Drobnjačko korito i visoravan Jezera. 
Glavna mu je varošica Savnik. 


Drobnjak je oduvijek bio buntovno područje za vrijeme turske okupacije i biva popaljen nekoliko puta od hercegovačkih 
aga i begova. Do 1863. g. tamo su samo izgonili stoku, a otada su počeli u Jezerima obrađivati i zemlju i stalno se 
naseljavati. Visoravni i planine su omogućile da se u prvom redu razvilo stočarstvo, a osim njega i zemljoradnja. Ostale 
aktivnosti su uključivale pčelarstvo i malo voćarstva. Kroz Drobnjak je vodio put u srednjem vijeku, koji je povezivao 
Kotor preko Onogošta, Lever — Tare sa Požegom i dalje. 


Prema nekim istorijskim izvorima, Drobnjaci su neko vrijeme bili u sastavu zetske države. Uspjeli su da sačuvaju svoju 
samostalnost prema Turcima sve do sredine 15. vijeka, kada su potpale pod vlast Osmanlija gdje su ostali sve do 
sredine 19. vijeka, kada su poslije Crnogorsko — Turskog rata od 1876. do 1878. godine, Berlinskim mirom i zvanično 
pripojeni Crnoj Gori. 


Prvo naseljavanje slovenskih plemena počelo je u 8. vijeku, kada su se Novljani podijelili u dvije velike grupe i jedna 
od njih se zaustavila u predjelima koji ograničavaju današnji Drobnjak, a druga naselila banjsku visoravan. U 
neprestanim borbama sa plemenom Kriča, koji su navodno potomci starih Kelta, ovi doseljenici su uspjeli zauzeti 
jezersku visoravan. Odlučujuća bitka odigrala se pod vođstvom vojvode Đurjana Kosovčića s jedne i kričkog kralja 
Kaloke, na Ivici i na Jezerima, kojom prilikom je i poginuo uyBeHu Kpnykn BOjBona Kanoka, 


U Drobnjak se u 17. Vijeku preselilo iz Nikšićkih rudina pet srodnih porodica, Vulovići, Đurđići, Srdanovići (nekad 
Kosorići), Tomići i Cerovići, čija je po predanju dalja starina iz Travnika. Od njihovog preseljenja počinje osnivanje 
ovog plemena. Njihovim umnožavanjem i naseljavanjem u Drobnjak i drugih jakih bratstava, kao Karadžića, Jakšića i 


www.montenegro.org.au/drobnjaci.html 


11/23/21, 7:58 PM Montenegro Crna Gora Montenegro 
Abazovića pleme je ojačalo, pa je nastala oskudica u zemlji i paši. 


BRATSTVA U DROBNJAKU 


Drobnjaci se danas dijele na "starince", koje čine ona bratstva koja su na Durmitor doselila prije 16. vijeka i "novljane" 
koji su doselili kasnije, potiskujući starosjedioce na Tari i izvoru Morače. 


STARINCI 


Starinci ili starosjedioci su ona drobnjačka bratstva koja su se u Drobnjak doselila prije 16. vijeka. Iz jednog turskog 
dokumenta iz 1477. godine (Istorijski zapisi, knjiga 29), koji se odnosi na Hercegovački sandžak, da se vidjeti da je u 
Drobnjaku bilo 636 domova, što čini dobru naseljenost. Ovu grupu bratstava u Drobnjaku sačinjavali su: Mandići, 
Kujundžići, Milašinovići, Vukovići, Perovići, Džukići, Batizići i druga starosjedilačka bratstva u Drobnjaku. 


NOVLJANI 


»Novljani“ su, za Šibalića, najveće pleme koje je organizovano došlo na Balkan, prvo u okolinu Travnika, potom Novog 
i Banjana i, konačno, u Drobnjak. ,Novljanima“ se, po predanju, zvalo jedno pleme koje se u vrijeme doseljavanja na 
Balkan doselilo u Bosnu, a malo docnije prešlo u Hercegovinu i nastanilo se na Banjanskoj visoravni. 

Odatle Novljani, zajedno s još nekim plemenima, potisnu starosjedelačko stanovništvo na Tari i izvoru Morače, a na jug 
ka Podgorici. Osvojenu teritoriju podjele među sobom i nasele. Tada je Novljanima pripalo i prostrano zemljište koje je 
zahvatalo plemena Banjane i Drobnjake. 

Veći dio Novljana koji su preselili u Drobnjak, zauzeo je cio predio između grada Onogošta i rijeke Tare, i od tadašnje 
pivske granice do gornje Morače. 


Drobnjaci su od 1360. do početka sedamdesetih godina bili pod vlašću Vojislava Vojinovića i Nikole Altomanovića. 
Poslije su ušli u sastav Tvrtkove države nakon podjele zemlje N. Altomanovića, koju su izvršili knez Lazar i bosanski 
ban Tvrtko. 

Od kraja 14. vijeka, Drobnjaci spadaju u oblast velikaša Sandalja Hranića, koji je umro 1435. godine, a naslijedio ga je 
sinovac Stjepan Vukčić Kosača, odnosno Hercog Stjepan. Po njemu se ta oblast nazvala Hercegovina, kako se i 
danas naziva njen veći dio. Tako su Drobnjaci ostali u sastavu Hercegovine sve do sredine 19. vijeka, kada su ušli u 
sastav Crne Gore. 


Drobnjaci su na Đurđevdan 1604. godine dobili Turke, kada su se svi pobratimili i uzeli da slave Đurđevdan kao glavnu 
slavu i prislavu. 


Zbog starine ovog plemena koje se u raznim spisima pominje duže od jednog milenijuma, nije jasno da li su ime dobili 
po svom rodonačelniku ili navedenom značenju riječi Drobnjak. 


Ime pripadnika ovog plemena postalo je sinonim i za veoma mudre ljude cemu ide u prilog i podatak da je najpoznatiji 
balkanski geograf upravo jedan Drobnjak - Jovan Cvijić! 

I tvorac novog pravopisa književnog jezika bio je Drobnjak - Vuk Stefanović Karadžić! Odavde je je i jedan od najvećih 
književnika 20. vijeka Borislav Pekić i čuveni slikar Vojo Stanić kao i pjesnik i akademik Miro Vuksanović. Sa ovih 
prostora je i jedan od najvećeg vojskovođa minulih vjekova na Balkanu - vojvoda i jugoslovenski feldmaršal Živojin 
Mišić. Slavni Drobnjaci bili su i vojvoda Novica Cerović i čuveni junak Šujo Karadžić koji su po nalogu Petra II 
Petrovića Njegoša uhvatili i pogubili osmanlijskog zulumčara Smail Agu Čengića. Među drobnjačkim junacima pominju 
se i Đurica i Živko Kosovčić, kao i vojvoda Mileša Mandić. Veliko junaštvo Drobnjaci su potvrdili i u Drugom svjetskom 
ratu, a među poznatijim ličnostima iz ovog perioda su proslavljeni predratni novinar i profesor književnosti Stojan 
Cerović koji je poginuo na bici na Neretvi, kao i devet puta ranjavani armijski general i neimar Danilo Jauković. 


Drobnjaci, raseljavajući se, nosili su to ime sa sobom, | ime Drobnjak, Drobnjački nalazimo: u Lici i na Glasincu kao 
prezime, u Banjanima kao ime mjesta (Drobnjačka međa), u Risnu, u okolini Beograda, u Podrinju, u porječju Zapadne 
Morave, kao prezime u Skopskoj Crnoj Gori, (kao ime sela), na Kosovu se čitav kraj između Štimlja i Nerodimlja zove 
Drobnjaci, u Kuzminu i Vučitrnu, kao prezime, nekoliko sela u Ibarskom Kolašinu naseljavaju Drobnjaci i tako se zovu, 
oko Novog Pazara, kao prezime itd. 


Drobnjak se prvi put pominje kao prezime (Bran Drobnjak) 1354. g.. a kao pleme 1390. g. Drobnjak je imao neku polu- 
autonomiju i čuvao je svoju staru plemensku organizaciju, koja je bila demokratska i počivala na opštem pravu glasa, 
sve do prisajedinjenja Crnoj Gori. Na čelu plemena je bio nasljedni knez, a na čelu vojske vojvoda, koga su birali 
plemenici na saboru, a potvrđivao ga vezir u Travniku. Saboru je predsjedavao knez, a pravo biranja imali su svi 
plemenici koji su nosili i koji nose oružje. Odluke su morale biti jednoglasne. Pleme su osnovali: Vulovići, Đurđići, 
Kosorići, Tomići i Cerovići, koji su se u 17. Vijeku doselili iz Banjana u katune Drobnjak. 


Najpoznatija Drobnjačka bratstva su Smolovići, Medojevići, Kosorići, Karadžići, Krstajići (slave Nikolj-dan), 
CČupići, Zugići, Cerovići, Zarubice, Memedovići i Jaukovići. 

Plemenska slava Drobnjaka je Sv Đordđije (23/4). Skoro sve su crkve i manastiri u Drobnjacima posvećeni Sv Đurđu i 
svaki pravi Drobnjak mora slaviti Sv Đurđa. Ali da bi mogli ići jedan drugome u posjetu o slavi, mnogi slave preslavu, i 
o preslavi sijeku kolač, a o Đurđev — danu samo šalju Punjapunje i svijeću u crkvu. Tako jedni Krstajići, Janjići i 
Tomići u Drobnjacima slave Sv Nikolu, Karadžići Sv Aranđela, Abazovići Savin — dan, Kosorići Nikolj — dan itd. 


Đukići su jedno od najstarijih bratstava. Ne Zna se tačno kada su neki odselili u Pivu, a iz Pive dalje, u 17. Vijeku u 
Cerovu. 


Drobnjačko korito 


Drobnjačko korito je velika uvala ispresijecana kosama i koritima nekoliko rijeka, koje se slijevaju u Bukovicu, a ova 
pritiče Pivi. Od Nikšićkog polja ga odvaja planina Vojnik i visoravan Krnovo, a od Morače planine Javorje i Lola. U 
ovoj oblasti nalazi se grad Šavnik, a od većih sela Duži, Previš, Pošćenje, Godijelja, Dobra Sela, Petnjica i 
Komarnica. Južno od Šavnika se nalaze četiri sela koja takođe pripadaju Drobnjaku: Mokro, Miloševići, Gornja 
Bijela i Donja Bijela — ova poslednja dva se oslanjaju na padine Krnovske glavice, dok se Mokro sa manjim selom 
Gradac nalazi na zaravni iznad Šavnika i rijeke Pridvorice, a ispod Vojnika. 


Jezera 


Jezera zahvataju sjeverositočni dio plemena. To je visoravan srednje visine oko 1500 metara, ograđena planinama 
Durmitorom, Ivicom, Sinjajevinom i rijekom Tarom. U Jezerima je gradić Zabljak, a kraj njega ispod Durmitora je Crno 
Jezero. 


Uskoci 


Podgrupa Drobnjaka (neki kažu i zasebno pleme) su Uskoci, koji uglavnom čine sela istočno od Šavnika u pravcu 
Morače, a u južnom slivu rijeke Bukovice: Boan, Timar, Bare i Krnja Jela, koju dijeli od Gornje Morače prijevor 
Semolje. 

Kuriozitet za ovo pleme jeste da je poslednji zvanični slučaj krvne osvete bio zabilježen upravo ovdje 1931. godine. 
Na visoravni Krnovo je u proljeće 2017. Godine počeo sa radom prvi vjetropark u Crnoj Gori. Vjetropark Krnovo je 
vjetropark izgradjen na najvećoj nadmorskoj visini do tada u Evropi. Predstavlja veliki proizvodni obekat u oblasti 
elektroenergetike od izgradnje oljevaljske Termoelektrane 1982. Godine. 


Drobnjaci u širem smislu obuhvataju i pleme Uskoci i pleme Šaranci. 


U Drobnjacima je 1927. godine bilo 40 naselja do 2200 kuća sa 14000 do 15000 duša. 

